今餐有料到

《今餐有料到》係香港MakerVille製作嘅飲食節目，2021年5月10號到2023年3月3號逢禮拜一到五20:00—20:30喺香港電視娛樂ViuTV播。節目延續上一年嘅《今晚趁熱食》，都係用飲食做主題，而內容就側重教觀眾煮嘢食。

呢個節目早喺2020年底籌備，本嚟諗住2021年1月接檔平日19:30時段嘅《轉機ON AIR》，叫《知味教室》，後尾因為《全民造星III》好受歡迎，電視台決定開個節目畀造星參賽者，所以最後開咗個《囝囝女女730》接檔《轉機ON AIR》，而《知味教室》就暫時擱置咗，直到同年5月取消平日20:00播半個鐘頭日劇嘅安排，呢個節目先至用《今餐有料到》名義推出。

呢個節目第1－30集由德國寶冠名贊助，第31集之後未有任何冠名贊助。

主持陣容

節目環節

第1季
每集兩節都會各有一位固定嘉賓介紹各種食材點樣處理。

第2季
每個禮拜唔同日子都有唔同主題，每集一個主持同一個大廚出場煮兩味餸。其中「廚師發辦」會有唔同藝人嘉賓。

每個禮拜幾嘅主題：

第144集起，除咗禮拜三固定係「廚師發辦」之外，其他日子無固定主題，主題包括舊有嘅「今晚要救贖」、「美食極營」、「Low Bud 盛宴」，同埋新主題「名菜速遞」、「唔使急，最緊要快」。另外由第209集開始換咗另一個廚房拍。

第3季
節目形式同第2季相似，都係每集一位主持配一位大廚煮兩味餸，但起用咗全新主題同替換咗大部份主持，亦製作咗新片頭，同埋再換咗另一個廚房拍。

呢一季改為一個大廚嘅組合固定負責一個主題，而每個主題喺一個禮拜都會出現一次，但播映次序並唔固定。

第289集引入新主題「今餐我 Chef 你」，似上一季嘅「廚師發辦」會請唔同藝人嘉賓，無固定大廚。

由第342集開始又再換咗另一個廚房拍，但轉廚房初期仍有夾雜住小量用舊廚房拍嘅集數播出。

每集一覽

第1季

第2季

2021年

2022年

第3季

2022年

2023年

集數被抽起事件
2021年11月2號第100集嘅「美食極營」原定係由陳葦璇主持、泰山做大廚嘅「燈籠椒菠菜焗蛋 / 水牛蘑菇」，第99集播完後嘅預告片亦有預告相關內容，而電視台網站節目表對第100集嘅配圖亦係有顯示呢兩個人。但係到當晚播出嗰陣，突然變咗播出由蔡宛珊主持、胡志安做大廚嘅集數。呢一集之後安排喺兩個禮拜後嘅11月16號第110集播出，但當初被抽起嘅原因未明。另外自從爆出抽起集數事件之後，電視台索性取消喺呢個節目每集片尾播下一集預告片嘅安排，改為同一個禮拜共用一條預告片。
2022年7月4-8號嗰個禮拜嘅預告片，包含有楊安妮主持嘅內容，但最終嗰個禮拜未有播出，就算考慮埋7月1號臨時停播而順延一集嘅因素，再下一個禮拜依然無播，而下一集有楊安妮主持嘅內容係到近一個月後嘅8月3號嘅第294集播出，但當初被抽起嘅原因未明。
2022年10月31號第356集按照電子版節目表顯示原定係由蔡寶欣主持、林詠妍做大廚嘅「懶人料理 - 中東番茄炒蛋／中東熱狗」，但係到當晚播出嗰陣，突然變咗播出由黃奕晨主持、黎淑慧做大廚、葉巧琳做嘉賓嘅集數，之後安排喺一個禮拜後嘅11月7號第361集播出，但被抽起嘅原因未明。
2022年12月6號按照電子版節目表顯示原定係由黃奕晨主持、黎建彰做大廚嘅「還原靚靚廚 - 左宗棠雞 / 馳名炸蟹角」，因為臨時重播《前國家主席江澤民追悼大會》而被抽起，未有順延一日播出，最終安排喺三個月後嘅2023年2月6號嘅第423集播出。

節目調動
第1季
2021年6月14號－24號、28號－30號、7月7號－8號、12號：由於20:00-20:30播映《歐洲國家盃2020賽日精華》，呢個節目暫停播映。
第2季
2021年7月23號－8月6號：由於直播《奧運有得揀》，呢個節目暫停播映。
2021年10月6號：由於19:00-20:00直播《施政論壇 2021》，《新聞報道》順延到呢個時段播，呢個節目暫停播映。
2022年2月23號：由於19:30-20:30直播《財政預算案論壇》，呢個節目暫停播映。
第3季
2022年7月1號：由於20:00-21:30播《慶祝香港回歸祖國二十五周年文藝晚會》，呢個節目暫停播映。
2022年10月19號：由於19:30-20:30直播《行政長官2022年施政報告論壇》，呢個節目暫停播映。
2022年11月21號、11月28號：由於19:30-20:15直播世界盃節目《90分鐘狂熱倒數》，呢個節目暫停播映。
2022年12月6號：由於19:30-20:30臨時重播《前國家主席江澤民追悼大會》，呢個節目暫停播映。
2023年2月22號：由於19:30-20:30直播《財政預算案論壇》，呢個節目暫停播映。

類似節目
《30分鐘大放餸》

ViuTV：今餐有料到

電視節目變遷

2021年ViuTV節目
2022年ViuTV節目
2023年ViuTV節目